stanford-oval/wikipedia huggingface dataset:
ถนนบรรทัดทอง

|  บรรทัดทอง |
| --- | --- |
ถนนบรรทัดทองช่วงแยกสะพานเหลือง ในช่วงเวลาเช้ามืด
ทางแยกที่สำคัญ
ปลายทางทิศใต้:   ถนนพระรามที่ 4 / ทางพิเศษศรีรัช ในเขตปทุมวัน กรุงเทพมหานคร
 :    ถนนเจริญเมือง ในเขตปทุมวัน กรุงเทพมหานคร   ถนนจรัสเมือง/ซอยจุฬาลงกรณ์ 16 ในเขตปทุมวัน กรุงเทพมหานคร   ถนนพระรามที่ 1 ในเขตปทุมวัน กรุงเทพมหานคร 
ปลายทางทิศเหนือ:  ถนนเพชรบุรี ในเขตราชเทวี กรุงเทพมหานคร
ถนนบรรทัดทอง (อักษรโรมัน: Thanon Banthat Thong) เป็นถนนเส้นหนึ่งในกรุงเทพมหานคร ในพื้นที่ 2 เขตคือ เขตปทุมวันและเขตราชเทวี
รายชื่อทางแยก

| จังหวัด | กม> ที่ | ชื่อจุดตัด | ซ้าย | ขวา |  |
| --- | --- | --- | --- | --- | --- |
 ถนนบรรทัดทอง (สะพานเหลือง–เพชรพระราม)
| กรุงเทพมหานคร |  | แยกเพชรพระราม | ถนนเพชรบุรี ไปอุรุพงษ์  | ถนนเพชรบุรี ไปราชเทวี, ประตูน้ำ |  |
| กรุงเทพมหานคร |  | แยกเจริญผล | ถนนพระรามที่ 1 ไปพงษ์พระราม, ยศเส                 | ถนนพระรามที่ 1 ไปปทุมวัน, สยามสแควร์ |  |
| กรุงเทพมหานคร |  | แยกจรัสเมือง | ถนนจรัสเมือง ไปจารุเมือง  | ซอยจุฬาลงกรณ์ 16 ไปซอยจุฬาลงกรณ์ 5 |  |
| กรุงเทพมหานคร |  | แยกสะพานอ่อน | ถนนเจริญเมือง ไปถนนจารุเมือง  | ไม่มี |  |
| กรุงเทพมหานคร |  | แยกสะพานเหลือง | ถนนพระรามที่ 4 ไปหัวลำโพง, เยาวราช                 | ถนนพระรามที่ 4 ไปสามย่าน |  |
| กรุงเทพมหานคร |  | แยกสะพานเหลือง | ตรงไป: ทางขึ้น  ทางพิเศษศรีรัช ไปบางนา, ดาวคะนอง | ตรงไป: ทางขึ้น  ทางพิเศษศรีรัช ไปบางนา, ดาวคะนอง |  |
      สะพาน              กำลังก่อสร้างหรือโครงการในอนาคต
ลักษณะทางกายภาพ

ถนนบรรทัดทองมีจุดเริ่มต้นตั้งแต่แยกสะพานเหลืองตัดกับถนนพระรามที่ 4 เป็นเส้นแบ่งเขตการปกครองระหว่างแขวงรองเมืองกับแขวงวังใหม่ในเขตปทุมวันจนถึงคลองแสนแสบ และไปสิ้นสุดที่แยกเพชรพระราม ตัดกับถนนเพชรบุรี เป็นถนนที่ตัดผ่านสนามกีฬาแห่งชาติ หรือที่นิยมเรียกกันว่า สนามศุภชลาศัย จึงทำให้มีร้านจำหน่ายอุปกรณ์กีฬาและชุดกีฬาจำนวนมากบริเวณนั้นด้วย โดยทั้งนี้ถนนบรรทัดทองทองมิใช่ถนนประทัดทอง หรือ ถนนพระรามที่ 6 ในปัจจุบัน
สถานที่สำคัญ > ทางแยก

แยกสะพานเหลือง คือถนนที่ตัดกับถนนพระรามที่ 4
แยกสะพานอ่อน คือถนนที่ตัดกับซอยจุฬาลงกรณ์ 22
แยกจรัสเมือง คือถนนที่ตัดกับซอยจุฬาลงกรณ์ 16
แยกเจริญผล คือถนนที่ตัดกับถนนพระรามที่ 1
แยกเพชรพระราม คือถนนที่ตัดกับถนนเพชรบุรี
สถานที่สำคัญ > สนามกีฬา

สนามกีฬาแห่งชาติ (สนามศุภชลาศัย)
สถานที่สำคัญ > สถานศึกษา

โรงเรียนประเสริฐธรรมวิทยา
โรงเรียนสีตบุดรบำรุง (ช่วงตัดถนนจรัสเมือง - จุฬาลงกรณ์ ซอย 16)
โรงเรียนจารุณีวิทย์
โรงเรียนกิ่งเพชร
สถานที่สำคัญ > ธนาคาร

ธนาคารออมสิน     สาขาเจริญผล
ธนาคารไทยพาณิชย์  สาขาบรรทัดทอง
ธนาคารทีทีบี       สาขากิ่งเพชร
สถานที่สำคัญ > สวนสาธารณะ

อุทยาน 100 ปี จุฬาลงกรณ์มหาวิทยาลัย
สถานที่สำคัญ > ห้างสรรพสินค้า

โลตัส สาขาพระราม 1
เหตุการณ์สำคัญ

ในเวลาประมาณ 13.11 น. ของวันศุกร์ที่ 17 มกราคม พ.ศ. 2557 มีเหตุการณ์ปาระเบิดใส่ผู้ชุมนุมกลุ่มคณะกรรมการประชาชนเพื่อการเปลี่ยนแปลงประเทศไทยให้เป็นประชาธิปไตยที่สมบูรณ์อันมีพระมหากษัตริย์ทรงเป็นประมุข (กปปส.) ระหว่างเดินรณรงค์การชุมนุมที่นี่ บริเวณใกล้กับแยกเจริญผล ทำให้มีผู้เสียชีวิตหนึ่งคนในเช้าวันถัดมา เป็นชายชาวจังหวัดภูเก็ต
แหล่งข้อมูลอื่น

แผนที่และภาพถ่ายทางอากาศของ ถนนบรรทัดทอง
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°44′43″N 100°31′26″E﻿ / ﻿13.745326°N 100.523977°E﻿ / 13.745326; 100.523977
ทางหลวงแผ่นดินหมายเลข 202

|  ทางหลวงแผ่นดินหมายเลข 202 |
| --- | --- |
ถนนนิเวศรัตน์ ถนนเจนจบทิศ ถนนอรุณประเสริฐ (ในอำเภอเขมราฐ)
ทางหลวงแผ่นดินหมายเลข 202 ระหว่าง ทางหลวงแผ่นดินหมายเลข 212 บริเวณแยกมิ่งมงคล ในตัวเมืองอำนาจเจริญ
ข้อมูลของเส้นทาง

ส่วนหนึ่งของ  (ช่วงอำเภอพยัคฆภูมิพิสัย–อำเภอเมืองยโสธร)
 
ความยาว: 392.32 กิโลเมตร (243.78 ไมล์)
มีขึ้นเมื่อ: ก่อน พ.ศ. 2480–ปัจจุบัน
ทางแยกที่สำคัญ
ปลายทางทิศตะวันตก:  วงเวียนอนุสาวรีย์พระยาภักดีชุมพล ในเขตเทศบาลเมืองชัยภูมิ อ.เมือง จ.ชัยภูมิ 
 :  201 ใน อ.เมือง จ.ชัยภูมิ   ทล.2 ใน อ.สีดา จ.นครราชสีมา   ทล.207 ใน อ.ประทาย จ.นครราชสีมา   ทล.219 ใน อ.พยัคฆภูมิพิสัย จ.มหาสารคาม   ทล.214 ใน อ.เกษตรวิสัย จ.ร้อยเอ็ด   ทล.215 ใน อ.สุวรรณภูมิ จ.ร้อยเอ็ด   ทล.23 ใน อ.เมือง จ.ยโสธร   ทล.292 ใน อ.เมือง จ.ยโสธร   ทล.212 ใน อ.เมือง จ.อำนาจเจริญ 
ปลายทางทิศตะวันออก:  ทล.2050 ที่ วงเวียนนาฬิกาเมืองเขมราษฎร์ธานี ใน อ.เขมราฐ จ.อุบลราชธานี 
ตำแหน่งที่ตั้ง
ประเทศ: ไทย
จังหวัด:  ชัยภูมิ  นครราชสีมา  บุรีรัมย์  มหาสารคาม  ร้อยเอ็ด  ยโสธร  อำนาจเจริญ  อุบลราชธานี 
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 202 สายชัยภูมิ–เขมราฐ เป็นทางหลวงแผ่นดินแนวตะวันตก-ตะวันออก มีระยะทางตลอดทั้งสาย 392.320 กิโลเมตร ผ่านจังหวัดต่าง ๆ ได้แก่ จังหวัดชัยภูมิ จังหวัดนครราชสีมา จังหวัดบุรีรัมย์ จังหวัดมหาสารคาม จังหวัดร้อยเอ็ด จังหวัดยโสธร จังหวัดอำนาจเจริญ และจังหวัดอุบลราชธานี
รายละเอียดของเส้นทาง

เริ่มต้นนับหลักกิโลเมตรที่ 0+000 จากวงเวียนอนุสาวรีย์พระยาภักดีชุมพล ในเขตเทศบาลเมืองชัยภูมิ อำเภอเมือง จังหวัดชัยภูมิ เข้าเขตจังหวัดนครราชสีมา โดยผ่านอำเภอแก้งสนามนาง อำเภอบัวใหญ่ อำเภอสีดา อำเภอประทาย เข้าสู่เขตจังหวัดบุรีรัมย์ โดยผ่านอำเภอบ้านใหม่ไชยพจน์ อำเภอพุทไธสง เข้าสู่เขตจังหวัดมหาสารคาม โดยผ่านอำเภอพยัคฆภูมิพิสัย เข้าสู่เขตจังหวัดร้อยเอ็ด โดยผ่านอำเภอปทุมรัตต์ อำเภอเกษตรวิสัย อำเภอสุวรรณภูมิ อำเภอพนมไพร เข้าสู่เขตจังหวัดยโสธร โดยผ่านอำเภอเมืองยโสธร อำเภอป่าติ้ว เข้าสู่เขตจังหวัดอำนาจเจริญ โดยผ่านอำเภอเมืองอำนาจเจริญ อำเภอปทุมราชวงศา และเข้าสู่เขตจังหวัดอุบลราชธานี สิ้นสุดในเขตเทศบาลตำบลเขมราฐ อำเภอเขมราฐ จังหวัดอุบลราชธานี รวมระยะทางทั้งสิ้น 392.320 กิโลเมตร เดิมเป็นทางหลวงขนาด 2 ช่องจราจรเท่านั้น และได้รับการขยายเป็นทางหลวงขนาด 4–6 ช่องจราจร ในช่วงอำเภอบัวใหญ่ถึงอำเภอสีดา และ อำเภอประทาย–บ้านใหม่ไชยพจน์ถึงอำเภอเขมราฐ ซึ่งอยู่ในช่วงกำลังก่อสร้าง
ในช่วงอำเภอพยัคฆภูมิพิสัย ถึงอำเภอเมืองยโสธร ได้ถูกกำหนดเป็นทางหลวงเอเชียสาย 121 มีระยะทางประมาณ 178 กิโลเมตร
การเรียกชื่อถนน

ถนนนิเวศรัตน์ เริ่มต้นจากวงเวียนอนุสาวรีย์พระยาภักดีชุมพล ตำบลในเมือง อำเภอเมือง จังหวัดชัยภูมิ ไปตามทิศตะวันออก ตัดกับถนนสีคิ้ว–ชัยภูมิ (สี่แยกโรงต้ม) และสิ้นสุดที่อำเภอประทาย จังหวัดนครราชสีมา รวมระยะทางประมาณ 87 กิโลเมตร
ถนนอรุณประเสริฐ ตั้งชื่อเพื่อเป็นเกียรติแก่นายจำปี อรุณประเสริฐ อดีตนายช่างกำกับแขวง เริ่มต้นจากสี่แยกในเขตเทศบาลตำบลประทาย อำเภอประทาย จังหวัดนครราชสีมา ที่บรรจบกับทางหลวงแผ่นดินหมายเลข 207 ไปตามทิศตะวันออก และสิ้นสุดที่ อำเภอเขมราฐ จังหวัดอุบลราชธานี รวมระยะทางประมาณ 305 กิโลเมตร
เขตควบคุม

ทางหลวงแผ่นดินหมายเลข 202 แบ่งเขตการควบคุมออกเป็น 14 ตอน ได้แก่
| ช่วงที่ | ตอน | ชื่อตอน | หลัก กม>  | รวมระยะทาง (กม> ) | หมวดทางหลวง | แขวงทางหลวง | จังหวัด |
| --- | --- | --- | --- | --- | --- | --- | --- |
| 1 | 0101 | สี่แยกโรงต้ม - โพนทอง | 2+250 - 3+000 | 0.750 | หมวดทางหลวงละหาน | ชัยภูมิ | ชัยภูมิ |
| 2 | 0102 | โพนทอง - แก้งสนามนาง | 3+000 - 25+660 | 22.660 | หมวดทางหลวงชัยภูมิ | ชัยภูมิ | ชัยภูมิ |
| 3 | 0201 | แก้งสนามนาง - ดอนตะหนิน | 25+660 - 74+394 | 48.734 | หมวดทางหลวงสีดา | นครราชสีมาที่ 1 | นครราชสีมา |
| 4 | 0202 | ดอนตะหนิน - ตลาดไทร | 74+394 - 94+878 | 20.484 | หมวดทางหลวงโนนแดง | นครราชสีมาที่ 1 | นครราชสีมา |
| 5 | 0300 | ตลาดไทร - ลำพังชู | 94+878 - 127+975 | 33.097 | หมวดทางหลวงพุทไธสง | บุรีรัมย์ | บุรีรัมย์ |
| 6 | 0400 | ลำพังชู - ห้วยลำเตา | 127+975 - 162+395 | 34.420 | หมวดทางหลวงวาปีปทุม | มหาสารคาม | มหาสารคาม |
| 7 | 0501 | ห้วยลำเตา - เกษตรวิสัย | 162+395 - 189+225 | 26.830 | หมวดทางหลวงเกษตรวิสัย | ร้อยเอ็ด | ร้อยเอ็ด |
| 8 | 0502 | เกษตรวิสัย - สุวรรณภูมิ | 189+225 - 209+602 | 20.377 | หมวดทางหลวงเมืองสรวง | ร้อยเอ็ด | ร้อยเอ็ด |
| 9 | 0601 | สุวรรณภูมิ - โนนชัยศรี | 209+602 - 245+027 | 35.425 | หมวดทางหลวงสุวรรณภูมิ | ยโสธร | ร้อยเอ็ด |
| 10 | 0602 | โนนชัยศรี - บ้านบ่อ | 245+027 - 259+677 | 14.650 | หมวดทางหลวงอาจสามารถ | ยโสธร | ร้อยเอ็ด |
| 11 | 0603 | ยโสธร - สะพานคลองลำเซ | 266+412 - 298+560 | 32.148 | หมวดทางหลวงยโสธร | ยโสธร | ยโสธร |
| 12 | 0701 | สะพานคลองลำเซ - ปทุมราชวงศา | 298+560 - 345+000 | 46.440 | หมวดทางหลวงอำนาจเจริญ | อำนาจเจริญ | อำนาจเจริญ |
| 13 | 0702 | ปทุมราชวงศา - หนองผือ | 345+000 - 367+000 | 22.000 | หมวดทางหลวงกุดข้าวปุ้น | อำนาจเจริญ | อำนาจเจริญ |
| 14 | 0703 | หนองผือ - เขมราฐ | 367+000 - 389+638 | 22.638 | หมวดทางหลวงเขมราฐ | อำนาจเจริญ | อุบลราชธานี |
| รวม | รวม | 14 ตอนควบคุม | รวมระยะทาง | 380.653 กม. | 380.653 กม. | 380.653 กม. | 380.653 กม. |
แหล่งข้อมูลอื่น

ระบบสารสนเทศโครงข่ายทางหลวง เก็บถาวร 2016-06-16 ที่ เวย์แบ็กแมชชีน
การติดตั้งป้ายหมายเลขทางหลวงเอเชีย/อาเซียน (Asian / Asean Highway Route Marker) เก็บถาวร 2019-07-13 ที่ เวย์แบ็กแมชชีน
ป้ายชื่อหมายเลขทางหลวง 202 และป้ายชื่อถนนอรุณประเสริฐ
การจับกุมยุน ซ็อก-ย็อล

ตั้งแต่วันที่ 3 มกราคม 2025 ทางการเกาหลีใต้พยายามจับกุม ยุน ซ็อก-ย็อล ประธานาธิบดีเกาหลีใต้ ยุนกักตัวเองอยู่ภายในบ้านพักประธานาธิบดีอย่างเป็นทางการนับตั้งแต่ถูกขับออกจากตำแหน่ง เมื่อวันที่ 14 ธันวาคม 2024 หมายจับซึ่งออกเมื่อวันที่ 31 ธันวาคม 2024 โดยศาลเขตตะวันตกโซล เกิดจากการสอบสวน การประกาศกฎอัยการศึกของยุนเมื่อวันที่ 3 ธันวาคม 2024 รวมถึงการปฏิเสธที่จะเข้าพบเจ้าหน้าที่ตามหมายเรียกของสำนักงานสอบสวนการทุจริตสำหรับเจ้าหน้าที่ระดับสูง (ซีไอโอ) ทั้งสามครั้ง ในวันที่ 15 มกราคม หลังจากมีการบุกเข้าไปในบ้านพักของเขา ยุนได้มอบตัวให้กับสำนักงานนี้ ทำให้การจับกุมยุติลง
ปฏิบัติการจับกุมเบื้องต้นเมื่อวันที่ 3 มกราคม ไม่ประสบผลสำเร็จ อีกทั้งยังเกิดการเผชิญหน้าด้านความปลอดภัยที่บ้านพักประธานาธิบดีของเขาใน ฮันนัม-ดง ยงซัน กรุงโซล โดยเจ้าหน้าที่รักษาความปลอดภัยจำนวนมากมีส่วนเกี่ยวข้องและกินเวลานานหลายชั่วโมง ภายหลังการเผชิญหน้ากันประมาณ 6 ชั่วโมงที่บ้านของยุน ซีไอโอก็ได้ระงับการดำเนินงาน โดยอ้างว่ามีความกังวลด้านความปลอดภัยของเจ้าหน้าที่ ความล้มเหลวของความพยายามจับกุมครั้งแรกนี้ ส่วนใหญ่เป็นเพราะการต่อต้านจากหน่วยงานความมั่นคงของประธานาธิบดี และการคัดค้านทางกฎหมายจากทนายความของยุน หมายจับและการตรวจค้นถือเป็นครั้งแรกในประวัติศาสตร์ของประเทศที่มีการจับกุมประธานาธิบดีขณะยังดำรงตำแหน่ง
ภูมิหลัง

เมื่อวันที่ 3 ธันวาคม 2024 เวลา 22:27 น. ตามเวลามาตรฐานเกาหลี ยุน ซ็อก-ย็อล ประธานาธิบดีเกาหลีใต้ ได้ประกาศกฎอัยการศึก ระหว่างการกล่าวสุนทรพจน์ทางโทรทัศน์ ในคำประกาศของเขา ยุนกล่าวหาพรรคประชาธิปไตยซึ่งมีเสียงข้างมากในสมัชชาแห่งชาติว่าดำเนิน "กิจกรรมต่อต้านรัฐ" และร่วมมือกับ "คอมมิวนิสต์เกาหลีเหนือ" เพื่อทำลายประเทศ โดยก่อให้เกิด "เผด็จการทางนิติบัญญัติ" คำสั่งดังกล่าวห้ามกิจกรรมทางการเมือง รวมทั้งการชุมนุมของรัฐสภาและสภานิติบัญญัติท้องถิ่น และระงับเสรีภาพสื่อ รายงานระบุว่า ยุนสั่งจับกุมฝ่ายตรงข้ามทางการเมืองหลายคน รวมถึงผู้นำพรรคประชาธิปไตยและพรรคพลังประชาชน (พีพีพี) ของเขาเองด้วย
กองกำลังทหารและตำรวจพยายามขัดขวางไม่ให้สมาชิกสภานิติบัญญัติเข้าไปในห้องประชุมสมัชชาแห่งชาติ ส่งผลให้เกิดการปะทะกันระหว่างกองกำลังรักษาความปลอดภัย ผู้ประท้วง และผู้ช่วยฝ่ายนิติบัญญัติ สมาชิกสภานิติบัญญัติทั้ง 190 คนที่เข้าร่วมประชุมลงมติเอกฉันท์ให้ยกเลิกกฎอัยการศึก ส่งผลให้ยุนต้องยกเลิกกฎอัยการศึกในเวลาประมาณ 04.00 น. ของวันรุ่งขึ้น
การกระทำดังกล่าวส่งผลให้ยุนถูกสมัชชาแห่งชาติฟ้องให้ขับออกจากตำแหน่งในวันที่ 14 ธันวาคม และหยุดปฏิบัติหน้าที่โดยรอคำวินิจฉัยจากศาลรัฐธรรมนูญว่าจะถอดถอนเขาออกจากตำแหน่งประธานาธิบดีหรือไม่ นายกรัฐมนตรี ฮัน ด็อก-ซู เคยดำรงตำแหน่งรักษาการประธานาธิบดีเป็นเวลาสั้น ๆ จนกระทั่งถูกฟ้องให้ขับออกจากตำแหน่งของตนเช่นกันเมื่อวันที่ 27 ธันวาคม ชเว ซัง-มก รัฐมนตรีว่าการกระทรวงการคลังและรองนายกรัฐมนตรี เป็นผู้รักษาการประธานาธิบดีแทนฮัน
การสอบสวนและหมายจับ

เมื่อวันที่ 11 ธันวาคม 2024 เจ้าหน้าที่ตำรวจได้เข้าตรวจค้นสำนักงานประธานาธิบดีแห่งสาธารณรัฐเกาหลี โดยเจ้าหน้าที่สอบสวนได้นำหมายค้นระบุให้ยุนเป็นผู้ต้องสงสัย อย่างไรก็ตาม หน่วยงานความมั่นคงของประธานาธิบดีปฏิเสธที่จะให้ความร่วมมือ และส่งเอกสารกับหลักฐานต่าง ๆ มาให้เพียง "จำนวนจำกัดมาก"  นอกจากนี้ ยังมีการบุกจู่โจมกองบัญชาการข่าวกรองฝ่ายป้องกันประเทศ กองบัญชาการสงครามพิเศษกองทัพบก สำนักงานตำรวจนครบาลโซล สำนักงานตำรวจแห่งชาติ และหน่วยข่าวกรองรัฐสภา ในวันเดียวกัน อดีตรัฐมนตรีกลาโหม คิม ยอง-ฮยอน พยายามฆ่าตัวตายในสถานกักขังระหว่างถูกควบคุมตัว
เมื่อวันที่ 12 ธันวาคม เจ้าหน้าที่ตำรวจได้บุกเข้าไปยังสำนักงานใหญ่ของคณะเสนาธิการทหารร่วมซึ่งอยู่ติดกับทำเนียบประธานาธิบดี รวมถึงสำนักงานใหญ่ของกองบัญชาการป้องกันนครหลวงด้วย วันถัดมาเจ้าหน้าที่ตำรวจได้เข้าตรวจค้นสำนักงานใหญ่ของกรมตำรวจจังหวัดคยองกีนัมบู เพื่อสอบสวนบทบาทของหน่วยในระหว่างกฎอัยการศึก ตำรวจจังหวัดคย็องกีนัมบูได้ส่งกองกำลังตำรวจไปยังคณะกรรมการบริหารแห่งชาติหลังจากที่ยุนประกาศกฎอัยการศึก
หลังจากการถูกฟ้องให้ขับออกจากตำแหน่งเมื่อวันที่ 14 ธันวาคม 2024 ยุนได้กักขังตัวเองอยู่ในบ้านพักประธานาธิบดีของเขาใน ฮันนัม-ดง ยงซัน ใจกลางกรุงโซล
เมื่อวันที่ 27 ธันวาคม สมัชชาแห่งชาติได้ลงมติด้วยคะแนนเสียง 191 ต่อ 71 เสียงให้จัดตั้งคณะกรรมการพิเศษเพื่อสอบสวนข้อกล่าวหาการก่อกบฏต่อยุน โดยมีวาระการดำรงตำแหน่งจนถึงวันที่ 13 กุมภาพันธ์ 2025 คณะกรรมการเริ่มดำเนินการสอบสวนเมื่อวันที่ 31 ธันวาคม ประกอบด้วยสมาชิกรัฐสภา 18 คน รวมถึงสมาชิกรัฐสภาฝ่ายค้าน 10 คน สมาชิกรัฐสภาพรรคพีพีพี 7 คน และสมาชิกรัฐสภาอิสระ 1 คน
สำนักงานสอบสวนการทุจริตสำหรับเจ้าหน้าที่ระดับสูง (ซีไอโอ) ได้เรียกตัวยุน ซ็อก-ย็อล มาสอบปากคำถึง 3 ครั้งในวันที่ 18, 25 และ 29 ธันวาคม เนื่องจากเขาประกาศกฎอัยการศึก ยุนเพิกเฉยต่อการเรียกทั้งสามครั้ง วันที่ 30 ธันวาคม ซีไอโอได้ขอหมายจับยุนที่ศาลแขวงโซลตะวันตก ศาลได้ออกหมายจับในวันถัดจากนั้น หมายจับซึ่งมีอายุเจ็ดวันจนถึงวันที่ 6 มกราคม 2025 อนุญาตให้พนักงานสอบสวนสามารถล้อมพื้นที่เพื่อควบคุมตัวยุนได้หลายครั้ง หากความพยายามเบื้องต้นไม่ประสบผลสำเร็จ ในกรณีถูกควบคุมตัว หน่วยงานปราบปรามการทุจริตจะมีเวลา 48 ชั่วโมงในการขอหมายจับอย่างเป็นทางการ มิฉะนั้นจะต้องปล่อยตัวยุนไป ทีมกฎหมายของยุนประกาศเจตนาที่จะดำเนินการทางกฎหมาย โดยระบุว่าการดำเนินการตามหมายจับเป็น "สิ่งผิดกฎหมายและไม่ถูกต้อง" อีกทั้งกล่าวหาว่าซีไอโอไม่มีอำนาจในการออกหมายจับ
เมื่อวันที่ 1 มกราคม 2025 ยุนได้ออกแถลงการณ์ต่อผู้สนับสนุน เขาอ้างว่า "ขณะนี้สาธารณรัฐเกาหลีกำลังตกอยู่ในอันตรายเนื่องจากกองกำลังภายในและภายนอกที่คุกคามอำนาจอธิปไตย" และให้คำมั่นว่าจะ "ต่อสู้เคียงข้างจนถึงที่สุดเพื่อปกป้องประเทศนี้" สมาชิกรัฐสภาฝ่ายค้านวิจารณ์ข้อความนี้ว่าเป็นการยั่วยุ โดยโฆษกพรรคประชาธิปไตย โจ ซอง-แล กล่าวถึงยุนว่าเป็น "คนเพ้อฝัน" และกล่าวหาว่าเขาพยายามยุยงให้เกิดการเผชิญหน้า
ความพยายามจับกุมครั้งที่สอง

เช้าตรู่ของวันที่ 15 มกราคม ซีไอโอพร้อมด้วยการสนับสนุนจากตำรวจ ได้พยายามจับกุมยุนเป็นครั้งที่สอง สำนักงานตำรวจแห่งชาติระบุว่าได้จัดกำลังตำรวจประมาณ 1,000 นายจากหลายเขตอำนาจศาลเพื่อดำเนินการตามหมายจับ ซึ่งรวมถึงเจ้าหน้าที่สืบสวน 301 นายจากหน่วยสืบสวนนครบาลของสำนักงานตำรวจนครบาลโซล เจ้าหน้าที่ 270 นายจากสำนักงานตำรวจจังหวัดคย็องกีตอนใต้ที่มีประสบการณ์ในหน่วยสืบสวนปราบปรามการทุจริต หน่วยสืบสวนอาชญากรรมเคลื่อนที่ และหน่วยสืบสวนอาชญากรรมยาเสพติด และเจ้าหน้าที่เพิ่มเติมจากสำนักงานตำรวจจังหวัดคย็องกีตอนเหนือ และหน่วยสืบสวนภูมิภาคอินช็อน เจ้าหน้าที่เหล่านี้จะถูกแบ่งออกเป็น 3 กลุ่ม ได้แก่ ทีมส่วนหน้าซึ่งมีหน้าที่กำจัดสิ่งกีดขวางทางกายภาพและรักษาความปลอดภัยในการเข้าสู่บ้านพักประธานาธิบดี ทีมจับกุมซึ่งรับผิดชอบในการจับกุมประธานาธิบดียุน รวมถึงคิม ซอง-โฮ รองหัวหน้าพีเอสเอส กับเจ้าหน้าที่พีเอสเอสคนใดก็ตามที่อาจต่อต้านการปฏิบัติการ และทีมคุ้มกันซึ่งรับผิดชอบในการเคลื่อนย้ายบุคคลที่ถูกควบคุมตัวออกจากที่เกิดเหตุอย่างปลอดภัย เจ้าหน้าที่ได้จัดเตรียมสถานกักขังหลายแห่งไว้ในสถานีตำรวจบริเวณใกล้เคียง เพื่อเตรียมพร้อมสำหรับการจับกุมเจ้าหน้าที่พีเอสเอสหากเกิดการต่อต้าน มีการวางแผนที่จะเริ่มปฏิบัติการในเวลา 05.00 น. ตามเวลาท้องถิ่น ของวันที่ 15 มกราคม โดยมีช่วงเวลาการจับกุมขยายไปจนถึงวันที่ 17 มกราคม การปฏิบัติการดังกล่าวมีการเตรียมอุปกรณ์เครื่องกล เช่น เครน และ รถบรรทุกลาก สำหรับขจัดสิ่งกีดขวางทางกายภาพ การจัดกำลังตำรวจปราบจลาจลเพื่อควบคุมฝูงชน และสงครามจิตวิทยา ซึ่งรวมถึงการประกาศผ่านเครื่องขยายเสียง เพื่อผ่อนปรนให้กับเจ้าหน้าที่รักษาความปลอดภัยที่ให้ความร่วมมือ
เมื่อวันที่ 14 มกราคม หน่วยทหารที่ได้รับมอบหมายให้เฝ้าบริเวณภายนอกบ้านพักได้อนุญาตให้ เจ้าหน้าที่ปราบปรามการทุจริตและตำรวจเข้ามาจับกุมยุน หน่วยงานความมั่นคงของประธานาธิบดีปฏิเสธการอนุญาตของหน่วยทหาร โดยระบุว่าหน่วยงานนี้ไม่มีอำนาจอนุญาตให้เข้าไปในบ้านพักของยุนได้ เว้นแต่จะได้รับอนุญาตจากหน่วยงานหลักก่อน
เมื่อเวลา 04.20 น. ของวันที่ 15 มกราคม เจ้าหน้าที่ซีไอโอมาถึงบ้านพักของยุน ตำรวจได้เคลื่อนกำลังเข้าไปยังบ้านพักเพื่อประกาศเตือนภัยว่า บุคลากรคนใดขัดขวางการจับกุมจะถูกดำเนินคดี พีเอสเอสได้จัดวางเครื่องกีดขวางทางกายภาพ 6 ชั้น ไว้บริเวณภายนอกที่พักอาศัย สมาชิกพรรคพลังประชาชนประมาณ 30 คน พร้อมด้วยทนายความ ยุน กาป-กึน และ คิม ฮง-อิล ได้ผูกโซ่มนุษย์ไว้หน้าบ้านพัก เพื่อป้องกันไม่ให้ผู้บุกรุกเข้าไป ยุน กาป-กึน เรียกปฏิบัติการนี้ว่า "ผิดกฎหมาย" และเป็น "การกบฏภายใน" คิม ซองโฮ รองหัวหน้าหน่วยพีเอสเอส  ซึ่งได้รับหมายจับเช่นกัน ได้ตัดการสื่อสารทางวิทยุกับสมาชิกหน่วยข่าวกรองคนอื่น ๆ เจ้าหน้าที่หลายนายใช้บันไดเพื่อปีนขึ้นรถบัสซึ่งถูกวางไว้เป็นเครื่องกั้นบริเวณทางเข้า และใช้เครื่องตัดเหล็กในการตัดรั้วลวดหนาม เจ้าหน้าที่บางคนปีนกำแพงและใช้เส้นทางเดินป่าในบริเวณใกล้เคียงเพื่อเข้าถึงบริเวณดังกล่าวจากด้านหลังอาคารรักษาความปลอดภัยหลัก
ความพยายามจับกุมครั้งที่สอง > การจับกุม

เวลา 10.33 น. สำนักงานอัยการสูงสุดประกาศว่าได้จับกุมประธานาธิบดียุนแล้ว ไม่นานก่อนที่เขาจะถูกจับกุม ยุนได้เผยแพร่แถลงการณ์วิดีโอความยาว 3 นาที โดยประกาศการตัดสินใจของเขาที่จะให้ความร่วมมือกับเจ้าหน้าที่สืบสวนเพื่อ "ป้องกันการนองเลือดที่น่ารังเกียจ" หลังจากเห็นเจ้าหน้าที่ "บุกรุก" สิ่งกีดขวางด้านความปลอดภัยของที่พักอาศัย เขายืนกรานว่าหมายจับของเขาไม่มีผลตามกฎหมาย และอ้างว่าหลักนิติธรรมของเกาหลีใต้ "พังทลายลงอย่างสิ้นเชิง" อย่างไรก็ตาม ฝ่ายของยุนได้ยื่นคำคัดค้านหมายจับต่อศาล โดยขอให้ปฏิเสธการดำเนินการตามหมายจับกุมและหมายค้น แต่คำคัดค้านดังกล่าวได้ถูกยกในวันที่ 5 มกราคม หัวหน้าสำนักงานบริหารศาลได้แถลงต่อสาธารณะเพื่อตอบโต้ยุน โดยกล่าวว่าหมายจับนี้เป็นมุมมองกระแสหลักในศาลสาธารณรัฐเกาหลี และเป็นสิ่งที่ถูกต้องตามกฎหมาย
หลังการจับกุม

หลังจากถูกจับกุมและสอบสวน เจ้าหน้าที่มีแผนที่จะควบคุมตัวยุนไว้ที่ศูนย์กักขังโซล ในอึยวัง จังหวัดคยองกี ซึ่งอยู่ห่างจากสำนักงานซีไอโอประมาณ 5 กิโลเมตร ตามกฎหมายของเกาหลีใต้ เจ้าหน้าที่มีเวลา 48 ชั่วโมงในการขอหมายจับ ซึ่งหากไม่มีหมายดังกล่าว ยุนจะได้รับการปล่อยตัว การสอบปากคำเริ่มขึ้นเมื่อเวลา 11.00 น. ที่ศูนย์ราชการกวาชอน โดยยุนถูกสอบปากคำต่อหน้าทนายความของเขา ยุน กาป-กึน เจ้าหน้าที่ฝ่ายบริการรักษาความปลอดภัยได้ถูกส่งไปทั่วทั้งอาคารสำนักงานสอบสวนการทุจริต รองอัยการสูงสุด อี แจ-ซึง ดำเนินการซักถามเบื้องต้นเป็นเวลาสองชั่วโมงครึ่ง ตามด้วยอัยการสูงสุด อี แด-ฮวาน หลังจากพักเป็นเวลาหนึ่งชั่วโมง อัยการได้เตรียมแบบสอบถามละเอียด 200 หน้าสำหรับการสอบสวน อย่างไรก็ตาม มีรายงานว่า ยุนปฏิเสธที่จะให้คำตอบด้วยวาจาหรือลายลักษณ์อักษรต่อคำถามของอัยการ กระบวนการนี้ไม่ได้รับการบันทึกเนื่องจากยุนปฏิเสธที่จะให้มีการบันทึกวิดีโอ
เจ้าหน้าที่ของยุนได้เผยแพร่ "จดหมายถึงประชาชน" บนบัญชี เฟซบุ๊ก ของเขาหลังจากการจับกุม ซึ่งรายงานว่าจดหมายดังกล่าวยุนเขียนบนกระดาษด้วยตนเองในช่วงต้นปี 2025 จดหมายส่วนใหญ่เน้นไปที่คำแก้ตัวของยุนในการประกาศกฎอัยการศึก ข้อกล่าวหาการทุจริตการเลือกตั้งที่อาจเกิดขึ้น และจุดอ่อนในระบบการเลือกตั้งของเกาหลีใต้ เน้นย้ำถึงความสำเร็จของนโยบายของเขา รวมถึงความมุ่งมั่นต่อประชาธิปไตยเสรีนิยมและเสรีภาพส่วนบุคคล ในการต่อต้านลัทธิเผด็จการและการกดขี่ของเสียงส่วนใหญ่
เมื่อวันที่ 15 มกราคม ทีมทนายความอาญาของยุนได้ยื่นคำร้องขอการพิจารณาคดีโดยศาลแขวงกลางกรุงโซล
การชุมนุม

หลังจากมีการออกหมายจับยุนเมื่อวันที่ 31 ธันวาคม 2024 และการกล่าวสุนทรพจน์ต่อผู้สนับสนุนของยุนในเวลาต่อมา ผู้ประท้วงหลายพันคนได้รวมตัวกันใกล้สถานีฮันกังจิน เพื่อสนับสนุนยุน ท่ามกลางอุณหภูมิที่ลดลงเหลือ −3 องศาเซลเซียส (27 องศาฟาเรนไฮต์) โดยอ้างว่าตนบริสุทธิ์และกล่าวหาว่ามีการทุจริตเลือกตั้ง ในการเลือกตั้งทั่วไปเมื่อเดือนเมษายนที่ผ่านมา ผู้สนับสนุนตั้งจุดบริการชาและของว่างใกล้กับพื้นที่ประท้วง ผู้สนับสนุนยูนหลายคนโบกธงชาติสหรัฐอเมริกาและเกาหลีใต้ระหว่างการชุมนุม และตะโกนคำขวัญ เช่น "เราจะปกป้องประธานาธิบดียุน ซ็อก-ย็อล!" และ "ยกเลิกการถอดถอน!"  ในช่วงเวลานี้ ยุนยังคงติดต่อสื่อสารกับผู้สนับสนุนผ่านแถลงการณ์ต่อสาธารณะและชมการประท้วงของพวกเขาผ่านการสตรีมสดบน ยูทูบ ผู้ประท้วงหลายคนเฝ้าสังเกตการณ์ตลอดทั้งคืนในคืนวันที่ 2–3 มกราคม โดยจัดการสวดมนต์บนถนนก่อนที่การประท้วงหลักจะเริ่มขึ้น
เมื่อเวลา 9.30 น. ของวันที่ 3 มกราคม ตำรวจประมาณการอย่างไม่เป็นทางการว่าฝูงชนมีประมาณ 1,200 คน เจ้าหน้าที่บังคับใช้กฎหมายได้ส่งเจ้าหน้าที่ตำรวจประมาณ 2,700 นาย รถบัสตำรวจ 135 คัน และหน่วยเฉพาะกิจหลายหน่วย เพื่อป้องกันการปะทะที่อาจเกิดขึ้นระหว่างผู้ประท้วงที่สนับสนุนยุนและต่อต้านยุน หลังจากการเผชิญหน้ากันระหว่างทั้งสองฝ่ายเมื่อวันก่อน เกิดการปะทะรุนแรงระหว่างพรรคคู่แข่งกันนอกบริเวณบ้านพักประธานาธิบดี โดยผู้สนับสนุนยูนบางส่วนปิดกั้นทางเข้าบ้านพักด้วยกำลังกาย แบฮุน ผู้ประท้วงต่อต้านยุน วัย 46 ปี รายงานว่าผู้ประท้วงถูก "กลุ่มที่โบกธงชาติโจมตีและทำร้ายหลายครั้ง" ผู้สนับสนุนยูนหลายคนนอนลงบนถนนทางไปสู่บ้านพักประธานาธิบดี โดยเจ้าหน้าที่เกาหลีได้เคลื่อนย้ายพวกเขาออกไป ผู้ประท้วงหลายคนตีกลองใหญ่และตะโกนคำขวัญ เช่น "จับกุมสำนักงานอัยการ!", "เราชนะแล้ว!", "ให้กำลังใจหน่อย ยุน ซ็อก-ย็อล!" หรือ "ให้กำลังใจหน่อย สำนักงานความมั่นคงของประธานาธิบดี!"
พัก ชาน-แด หัวหน้าพรรคประชาธิปไตย กล่าวหา ยุน ว่า "ดูวิดีโอยูทูบของฝ่ายขวาจัด ที่บ้านพักประธานาธิบดีเป็นเวลาหนึ่งเดือน และยุยงให้ฝ่ายขวาจัดร่วมชุมนุม"
ปฏิกิริยา > หมายจับยุนและการพยายามจับกุมครั้งแรก

ระหว่างปฏิบัติการจับกุม พัก ชาน-แด หัวหน้าพรรคประชาธิปไตย กล่าวว่ายุน "...ต้องจ่ายราคาสำหรับความผิดของเขาในการพยายามก่อสงครามโดยการสั่ง (ในช่วงกฎอัยการศึก) 'พังประตูด้วยขวาน' และ 'ลากเขาออกไป แม้ว่าจะหมายถึงการยิงเขาก็ตาม' " และเรียกร้องให้พรรคพลังประชาชน (พีพีพี) หยุดปกป้องคนที่ "ทำลายความสงบเรียบร้อยตามรัฐธรรมนูญและประชาธิปไตย" และเตือนว่าใครก็ตามที่ยังคงปกป้องเขาต่อไป "จะต้องเผชิญกับการตัดสินของประชาชน" หลังการบุกจู่โจมเบื้องต้นที่ไม่ประสบผลสำเร็จ พักเรียกยุนว่า “แกนนำกบฏ” และอธิบายว่าการจับกุมเขานั้นเป็น "ภารกิจเร่งด่วนที่สุด" ของเกาหลีใต้ เพื่อป้องกันไม่ให้วิกฤตกฎอัยการศึกส่งผลกระทบต่อเศรษฐกิจและการเมืองมากขึ้น เขาเรียกร้องให้มีการจับกุมทุกฝ่ายที่ขัดขวางการโจมตีและความพยายามใดๆ ที่จะจับกุมยุนในอนาคตโดยทันที โดยถือว่าพวกเขาเป็น "ผู้ร่วมก่อกบฏ"
คิม บยองจู กล่าวหาหน่วยงานความมั่นคงของประธานาธิบดีว่ามีส่วนร่วมใน "การก่อกบฏครั้งที่สอง" โดยขัดขวางการจับกุมยุน
พร้อมกันกับความพยายามจับกุมครั้งแรก พัก อัน-ซู ผู้บัญชาการกองทัพบก ซึ่งเคยดำรงตำแหน่งผู้บัญชาการเหตุการณ์ในระหว่างการประกาศกฎอัยการศึกของยุนในเดือนธันวาคม และเจ้าหน้าที่ทหาร กวัก จอง-กึน ถูกตั้งข้อกล่าวหาก่อกบฏ
ผู้นำชั่วคราวของพรรคพีพีพี ควอน ยอง-เซ สนับสนุนการระงับความพยายามจับกุมเป็นการชั่วคราว และสนับสนุนให้มีการสืบสวนเพิ่มเติมโดยไม่ต้องกักขังยุน
ปฏิกิริยา > หมายจับยุนและการพยายามจับกุมครั้งแรก > เกาหลีเหนือ

สื่อของทางการเกาหลีเหนือกล่าวถึงเกาหลีใต้ว่าอยู่ใน "ภาวะโกลาหล" และอยู่ในภาวะอัมพาตทางการเมือง โดยได้ตีพิมพ์บทวิจารณ์เกี่ยวกับสถานการณ์ดังกล่าวในหนังสือพิมพ์ โรดองชินมุน การรายงานข่าวของเกาหลีเหนือเน้นย้ำถึง "การฟ้องร้องที่ไม่เคยเกิดขึ้นมาก่อน" และความวุ่นวายทางการเมืองที่ตามมา และอ้างถึงสถาบันของเกาหลีใต้ว่าเป็นหุ่นเชิดของสหรัฐอเมริกา
ปฏิกิริยา > หลังการจับกุมยุน

พัก ชาน-แด หัวหน้าพรรคประชาธิปไตย กล่าวถึงความพยายามจับกุมครั้งที่ 2 ที่ประสบความสำเร็จว่าเป็น "ก้าวแรก" ที่จะพาเกาหลีใต้กลับคืนสู่ประชาธิปไตยและระเบียบรัฐธรรมนูญ พร้อมทั้งยืนยันว่า "ความยุติธรรมในเกาหลีใต้ยังคงดำรงอยู่"
ภาพถ่ายอย่างเป็นทางการของยุน ซ็อก-ย็อล ในปี ค.ศ. 2022
เทศบาลเมืองแม่เหียะ

| เทศบาลเมืองแม่เหียะ |
| --- | --- |
เทศบาลเมือง
 จากบนซ้ายไปล่างขวา: อุทยานหลวงราชพฤกษ์, เชียงใหม่ไนท์ซาฟารี, วัดป่าจี้ และ วัดพระธาตุดอยคำ
   ตรา
คำขวัญ: ดอยคำพันสี่ร้อยปี ประเพณีเลี้ยงดง สรงน้ำพระธาตุ ถิ่นปราชญ์ล้านนา ภูมิปัญญาท้องถิ่นดินขอ น้ำแม่เหียะหล่อชีวี
ทม.แม่เหียะที่ตั้งของเทศบาลเมืองแม่เหียะในจังหวัดเชียงใหม่
พิกัด: 18°44′41″N 98°57′4″E﻿ / ﻿18.74472°N 98.95111°E﻿ / 18.74472; 98.95111
ประเทศ:  ไทย
จังหวัด: เชียงใหม่
อำเภอ: เมืองเชียงใหม่
การปกครอง
 • นายกเทศมนตรี: กริณย์พล ไชยยาพิบูล  (ตั้งแต่ 2567)
พื้นที่
 • ทั้งหมด: 24.40 ตร.กม. (9.42 ตร.ไมล์)
ประชากร (สิ้นปี 2564)
 • ทั้งหมด: 19,707 คน
 • ความหนาแน่น: 797.74 คน/ตร.กม. (2,066.1 คน/ตร.ไมล์)
รหัส อปท.: 04500103
ที่อยู่ สำนักงาน: 194 หมู่ 7 ต.แม่เหียะ อ.เมืองเชียงใหม่ จ.เชียงใหม่ 50100
โทรศัพท์: 053-276491
เว็บไซต์: www.maehia.go.th
 ส่วนหนึ่งของสารานุกรมประเทศไทย
เทศบาลเมืองแม่เหียะ เป็นองค์กรปกครองส่วนท้องถิ่นระดับเทศบาลเมืองภายในอำเภอเมืองเชียงใหม่ จังหวัดเชียงใหม่ ครอบคลุมพื้นที่ตำบลแม่เหียะทั้งตำบล แม่เหียะเป็นที่ตั้งของแปลงวิจัยเกษตรกับอุทยานวิทยาศาสตร์ภาคเหนือของมหาวิทยาลัยเชียงใหม่ และเป็นที่ตั้งของอุทยานหลวงราชพฤกษ์ กับเชียงใหม่ไนท์ซาฟารี ตลอดจนวัดพระธาตุดอยคำ ทั้งหมดถือเป็นแหล่งท่องเที่ยวสำคัญของจังหวัดเชียงใหม่
ตำบลแม่เหียะใช้เวลาเพียงสิบหกปีสามารถพัฒนาจากองค์การบริหารส่วนตำบลขึ้นเป็นเทศบาลเมือง เมืองแม่เหียะสามารถผลักดันตนเองจนกลายเป็นเมืองอัจฉริยะ ซึ่งมีการนำ เทคโนโลยีดิจิทัลเข้ามาประยุกต์ใช้ในงานราชการส่วนท้องถิ่นและงานบริการประชาชนได้ก้าวหน้าที่สุดในไทย รัฐบาลกำหนดให้เมืองแม่เหียะเป็นต้นแบบท้องถิ่นดิจิทัลแก่องค์กรปกครองส่วนท้องถิ่นทั่วประเทศตั้งแต่ปี 2565
ประวัติ

เทศบาลเมืองแม่เหียะ เดิมเป็นสภาตำบล มีฐานะเป็นส่วนหนึ่งของส่วนราชการภูมิภาค ต่อมาในปี พ.ศ. 2538 สภาตำบลแม่เหียะได้รับสถานะเป็นนิติบุคคลและเป็นส่วนราชการท้องถิ่น ต่อมาในปี พ.ศ. 2543 ได้รับการยกฐานะขึ้นเป็นองค์การบริการส่วนตำบลจนถึง พ.ศ. 2550 จึงได้รับการยกฐานะขึ้นเป็นเทศบาลตำบล
ปี พ.ศ. 2554 จากการที่เทศบาลตำบลแม่เหียะ เป็นตำบลที่มีการพัฒนาและมีการเติบโตทางเศรษฐกิจอย่างรวดเร็ว สภาเทศบาลตำบลแม่เหียะจึงได้มีมติให้ส่งเรื่องยกฐานะเป็นเทศบาลเมืองไปยังรัฐสภา ในวันที่ 6 ธันวาคม พ.ศ. 2554 เทศบาลตำบลแม่เหียะจึงได้รับการยกฐานะขึ้นเป็น เทศบาลเมือง